Simeon Jerusalemilainen

Pyhä Simeon Jerusalemilainen (myös Simon; kuollut 106) oli juutalainen kristitty Jerusalemin piispa yli 40 vuoden ajan sekä marttyyri keisari Trajanuksen vainoissa. Hänen uskotaan olleen yksi Jeesuksen 72 opetuslapsesta ja olleen sama henkilö kuin Matteuksen evankeliumissa mainittu Jeesuksen veli Simon. Kun kuitenkin aramean kielessä ei ole serkkua tarkoittavaa sanaa vaan myös serkkuja saatettiin sanoa veljiksi, katolisen kirkon käsityksen mukaan Simon olisikin itse asiassa ollut Jeesuksen serkku: hänen isänsä Clopas oli Joosefin veli ja äitinsä Maria sukua Neitsyt Marialle.Katolisen kirkon katekismus, kohta 500 Hänen väitetään olleen läsnä Jeesuksen taivaaseenastumisen aikana ja myös helluntaina. Hän oli perimätiedon mukaan piispa vuonna 62 kuolleen Jaakobin jälkeen.Eusebiuksen kirkkohistoria IV, 22, 4Eusebiuksen kirkkohistoria III, 11 Jerusalemin jouduttua roomalaisten käsiin vuonna 66 ja kristittyjen myöhemmin palattua kaupunkiin Simeon pidätettiin, häntä kidutettiin ja hän kuoli ristiinnaulittuna marttyyrinä sen vuoksi, että oli juutalainen ja kristitty. Hän oli onnistunut välttämään pidätystä keisari Vespasianuksen ja keisari Domitianuksen aikana, mutta Trajanuksen aikana kuvernööri Herodes Atticus tuomitsi hänet kuolemaan. Hänen väitetään olleen 120-vuotias näihin aikoihin. Pyhimyksen muistopäivää vietetään katolisessa kirkossa 18. helmikuuta, samana päivänä kuin pyhän Helladius Toledolaisen muistopäivää.

Pyhää Simeonia on muistetty roomalaiskatolisessa hetkipalveluksessa seuraavanlaisella latinankielisellä rukouksella:

 Lähteet 

Luokka:Juutalaiset
Luokka:Kristityt marttyyrit
Luokka:Piispat
Luokka:Jerusalemin historia
Luokka:Israelilaiset papit
Luokka:Uuden testamentin henkilöt
Luokka:Syntymävuosi tuntematon
Luokka:Vuonna 106 kuolleet